Novapus adelaidae

Novapus adelaidae er en bille som hører til gruppen hornbiller i familien skarabider (Scarabaeidae). Disse billene lever i Australia.

Utseende 
En middelsstor (ca. 20 millimeter), nokså bred, blank, rødbrun hornbille. Den har kraftig kroppsbygning og kan overflatisk minne om artene i slekten Oryctes, som den imidlertid ikke er i nær slekt med. Hannen har en kraftig uthuling i den fremre delen av pronotum og et nokså rett horn i pannen. Hos hunnen er pronotum rundet, tett og kraftig punktert. Dekkvingene har fine punktstriper.

Utbredelse 
Arten er utbredt i Australia (Western Australia, South Australia og Victoria).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Novapus Sharp, 1875
 Novapus adelaidae Blackburn, 1888

Kilder 
 Dynastidae du Monde, sjekkliste over artene 
 Atlas of Living Australia - Novapus adelaidae

Eksterne lenker 
 

Hornbiller
Dyr formelt beskrevet i 1888
Australias insekter
Dyr formelt beskrevet av Thomas Blackburn